Николай Соколов
Ах ти, Косе!

chitanka.info

Що се криеш, Косе Босе,

под лозичката бухлата

и поглеждаш към зърната?

Сигурно си много гладен,

вятър есенен и хладен

облаче-мъглици носи.

Бързай, Косе, че лозаря

стяга бъчвата от вчера,

готви се за гроздобера!

Зърне ли те — ще се кара,

че за слънчевото злато

той се грижи цяло лято.

Косе, а пък ти се скита,

с челядта си гласовита

из прохладната горица.

А сега шумиш в лозята

и се сърдиш, че децата

викат ти крадлива птица!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.